ང་ཚོས་སོ་སོའི་ཕ་མེས་ཀྱི་ཆོས་བརྒྱུད་ཉམས་པ་སོར་ཆུད་དང་མི་ཉམས་གོང་འཕེལ་བྱས་ཏེ་བཟུང་བསྡད་པ་ནི་འགྲན་བསྡུར་གྱི་སྐད་ཆ་མ་རེད།ཆོས་ལུགས་བསྒྱུར་བའི་སྐད་ཆའང་མ་རེད།དེར་བརྟེན།ཁྱོད་རང་ཚོས་མི་རབས་ནས་མི་རབས་ལ་བདག་པོ་སྐྱོན་ནས་ད་ལྟའི་དུས་རབས་༢༡པའི་ནང་དུ་དངོས་པོ་ཡར་རྒྱས་ཆེན་པོ་དང་།རྣམ་གཡེང་འདུ་འཛི་འཁྲུགས་ཆ་དོད་པོ་ཡོད་པའི་སྐབས་ལ་ད་དུང་ཉར་ཚགས་བྱས་ཡོད་པ་ཧ་ཅང་ཡག་པོ་རེད།གང་ལྟར་དངོས་ཡོད་གནས་ཚུལ་ལ་ཕན་ཐོགས་ཡོད་པ་རེད།ངོས་ཀྱིས་རྒྱུན་དུ་བརྗོད་བཞིན་པ་ལྟར་ལམ་དང་ལུགས་སྲོལ་གྱི་སྐད་ཆ་གཅིག་པུ་མ་ཡིན་པར་དངོས་ཡོད་གནས་ཚུལ་ལ་སངས་རྒྱས་པའི་ལྟ་གྲུབ་འདི་ཏག་ཏག་རན་པོ་ཡོད་པ་ཞིག་དང་།སངས་རྒྱས་པའི་ལྟ་གྲུབ་འདིའི་ཐོག་ནས་བློ་མ་བཏུལ་བ་ཆགས་སྡང་གི་བྲན་གཡོག་ལ་ཡོད་པ་དེ་ཉིད་ག་ལེར་འགྱུར་བ་འགྲོ་བར་སེམས་ཁམས་རིག་པའི་ནང་དུ་ཆ་རྐྱེན་གནད་འགག་ཆེན་པོ་རེད་འདུགཅེས་བཀའ་སྩལ་བ་དང་།བྱང་སེམས་ཀྱི་སྡོམ་པ་དང་།སྤྱན་རས་གཟིགས་ཕྱག་སྟོང་སྤྱན་སྟོང་གི་བཀའ་དབང་རིམ་པར་སྩལ།